CELEX: C2006/224/37
Language: sl
Date: 2006-09-16 00:00:00
Title: Zadeva C-267/06: Predlog za sprejetje predhodne odločbe, ki ga je vložilo Bayerisches Verwaltungsgericht München (Nemčija) 20. junija 2006 — Tadao Maruko proti Versorgungsanstalt der deutschen Bühnen

16.9.2006   
            
            
               SL
            
            
               Uradni list Evropske unije
            
            
               C 224/20
            
         Predlog za sprejetje predhodne odločbe, ki ga je vložilo Bayerisches Verwaltungsgericht München (Nemčija) 20. junija 2006 — Tadao Maruko proti Versorgungsanstalt der deutschen Bühnen
   (Zadeva C-267/06)
   (2006/C 224/37)
   Jezik postopka: nemščina
   Predložitveno sodišče
   Bayerisches Verwaltungsgericht München
   Stranki v postopku v glavni stvari
   
      Tožeča stranka: Tadao Maruko
   
      Tožena stranka: Versorgungsanstalt der deutschen Bühnen (Pokojninska blagajna nemških gledališč)
   Vprašanja za predhodno odločanje
   
               1)
            
            
               Ali je sistem obveznega pokojninskega zavarovanja — kot je v predloženem primeru sistem, ki ga upravlja Versorgungsanstalt der deutschen Bühnen — enakovreden enemu od državnih programov v smislu člena 3(3) Direktive Sveta 2000/78/ES (1) z dne 27. novembra 2000 o splošnih okvirih enakega obravnavanja pri zaposlovanju in delu?
            
         
               2)
            
            
               Ali je treba prejemke, ki jih institucija obveznega pokojninskega zavarovanja plača preživelemu partnerju v obliki vdovske pokojnine, razumeti kot plačilo v smislu člena 3(1)(c) Direktive 2000/78/ES?
            
         
               3)
            
            
               Ali člen 1 v povezavi s členom 2(2)(a) direktive 2000/78/ES nasprotuje določbam statuta sistema dodatnega pokojninskega zavarovanja, ki je podobno temu iz predloženega primera, na podlagi katerih registrirani istospolni partner — v nasprotju z zakoncem — po smrti svojega partnerja ne prejme pokojninskega prejemka za preživelega partnerja, čeprav enako kot zakonec živi v formalni življenjski skupnosti, ki temelji na medsebojni pomoči in zaupanju?
            
         
               4)
            
            
               V primeru, da so odgovori na zgoraj navedena vprašanja pritrdilni: ali je diskriminacija zaradi spolne usmerjenosti na podlagi 22. uvodne izjave Direktive 2000/78/ES dopustna?
            
         
               5)
            
            
               Ali bi bila pravica do pokojninskega prejemka za preživelega partnerja na podlagi sodne prakse v zadevi Barber (C-262/88) omejena na obdobje od 17. maja 1990?
            
         
      (1)  UL L 303, str. 16.